A Brief Inquiry into Online Relationships
A Brief Inquiry into Online Relationships – trečiasis anglų poproko grupės „The 1975“ studijinis albumas, išleistas 2018 m. lapkričio 30 d. Jam pristatyti išleisti penki singlai: „Give Yourself a Try“, „Love It If We Made It“, „TooTimeTooTimeTooTime“, „Sincerity Is Scary“ ir „It's Not Living (If It's Not with You)“. Albumas susilaukė kritikų pripažinimo ir buvo komerciškai sėkmingas. Per pirmąją savaitę Jungtinėje Karalystėje parduota per 50 tūkstančių kopijų ir albumas debiutavo pirmojoje albumų reitingo vietoje, tampant trečiuoju grupės įrašu, pasiekusiu šią viršūnę. 2023 m. lapkričio mėnesio duomenimis, Jungtinėje Karalystėje parduota per 300 tūkstančiai kopijų ir įrašas tapęs platininiu. Žurnalas „NME“ albumui skyrė pirmąją vietą savo geriausių 2018–ųjų albumų sąraše, „Time“ skyrė devintąją vietą, „Billboard“ – tryliktąją, o „Rolling Stone“ – dvidešimtąją. 2019 m. vykusiuose „Brit Awards“ apdovanojimuose albumas laimėjo apdovanojimą už geriausią britišką albumą, taip pat buvo nominuotas „Mercury Prize“ apdovanojimui. 2020 m. vykusiuose „Grammy“ apdovanojimuose daina „Give Yourself a Try“ nominuota geriausios roko dainos kategorijoje.